Legal Document

Category: 23

Text:
11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 392 της 20/27 Σεπτ. 1993 (ΦΕΚ Α΄ 165) Καθορισμός τρόπου είσπραξης των εσόδων της Ένωσης Ελλήνων Χημικών και της απόδοσής τους σ’ αυτήν. Έχοντας υπόψη: 1.Τις διατάξεις: α)Του Νόμ. 1558/1985 (ΦΕΚ 137 Α) «Κυβέρνηση και Κυβερνητικά Όργανα», όπως αυτές έχουν συμπληρωθεί με τις διατάξεις του άρθρ. 27 του Νόμ. 2081/92 (ΦΕΚ 154/Α/10.9.92). β)Του άρθρ. 19, παρ. 4 του Νόμ. 1804/1988 (ΦΕΚ 177 Α) «Ένωση Ελλήνων Χημικών». γ)Των άρθρ. 6 και 9 του Νόμ. 6129/1934 (ΦΕΚ 175 Α) «Περί κωδικοποιήσεως και συμπληρώσεως της περί χημικών νομοθεσίας». δ)Του Π.Δ. 229/86 (ΦΕΚ 96 Α) «Σύσταση και Οργάνωση της Γενικής Γραμματείας Βιομηχανίας» και του Π.Δ. 396/89 (ΦΕΚ 172/Α) «Οργανισμός της Γενικής Γραμματείας Βιομηχανίας». 2.Την υπ’ αριθ. Υ .1943/ 9.12.92 (ΦΕΚ 727/Β/ 11.12.92) κοινή απόφαση του Πρωθυπουργού και του Υπουργού Β.Ε.Τ. «Ανάθεση αρμοδιοτήτων στον Υφυπουργό Βιομηχανίας, Ενέργειας και Τεχνολογίας, Θεόδωρο Δαμιανό». 3.Την προβλεπόμενη από το άρθρ. 19, παρ. 4 του Νόμ. 1804/88, γνώμη της Διοικούσας Επιτροπής της ΕΕΧ, όπως αυτή διαφαίνεται στο υπ’ αριθ. 13/8.7.91 πρακτικό της. 4.Το γεγονός ότι από τις διατάξεις του παρόντος Π.Δ/τος δεν προκαλείται δαπάνη σε βάρος του προϋπολογισμού της Ενώσεως Ελλήνων Χημικών (Ν.Π.Δ.Δ.). 5.Τη γνωμοδότηση του Συμβουλίου της Επικρατείας, με αριθ. 369/93, μετά από πρόταση του Υφυπουργού Βιομηχανίας, Ενέργειας και Τεχνολογίας, αποφασίζουμε: Άρθρ.1.-Τα έσοδα της Ένωσης Ελλήνων Χημικών (Ε.Ε.Χ.) που μνημονεύονται στην παρ. 1 του άρθρ. 19 του Νόμ. 1804/1988, εισπράττονται και της αποδίδονται με τον τρόπο που αναφέρονται στα επόμενα άρθρα. Άρθρ.2.-1.Οι συνδρομές οι οποίες εκάστοτε καθορίζονται από τα αρμόδια όργανα κατά τις κείμενες διατάξεις και καταβάλλονται από τα τακτικά μέλη της Ένωσης Ελλήνων Χημικών (Ε.Ε.Χ.) τα οποία παρέχουν εξαρτημένη εργασία με οποιαδήποτε ιδιότητα ή ειδικότητα με σχέση δημοσίου ή ιδιωτικού δικαίου, στο Δημόσιο, Ν.Π.Δ.Δ., Ο.Τ.Α., Επιχειρήσεις Κοινής Ωφέλειας, Οργανισμούς, Τράπεζες, Εταιρείες, Συνεταιρισμούς, ιδιώτες κ.λπ.,  παρακρατούνται από τις αποδοχές τους, από τους καταβάλλοντες αυτές εργοδότες τους, μέσα στους 3 πρώτους μήνες κάθε ημερολογιακού έτους και αποδίδονται στην Ε.Ε.Χ. μέχρι το τέλος του επόμενου, από τότε που παρακρατήθηκαν, μηνός, μαζί με σχετική αναλυτική κατάσταση που θα αναγράφει τα ονοματεπώνυμα και τα πατρώνυμα των μελών της Ε.Ε.Χ. και τα παρακρατηθέντα ποσά των συνδρομών. Η απόδοση στην Ε.Ε.Χ. των συνδρομών αυτών μπορεί να γίνει ή με την καταβολή τους απ’ ευθείας στην Ε.Ε.Χ. ή με έμβασμά τους στην Ε.Ε.Χ. με ταχυδρομική επιταγή ή με τραπεζική κατάθεση του αντίστοιχου ποσού σε λογαριασμό που θα ανοίξει η ΕΕΧ, η δε αναλυτική κατάσταση θα αποστέλλεται ταχυδρομικώς, στην ΕΕΧ. 2.Οι συνδρομές των λοιπών τακτικών μελών της Ε.Ε.Χ. οι οποίες επίσης καθορίζονται από τα αρμόδια όργανα κατά τις κείμενες διατάξεις, καταβάλλονται στην ΕΕΧ, ή της εμβάζονται με ταχυδρομική επιταγή ή κατατίθενται στον πιο πάνω αναφερόμενο τραπεζικό λογαριασμό εφ’ άπαξ κάθε έτος, μέχρι τέλους του 1ου τετραμήνου του έτους που αναφέρονται. 3.Απαιτητές γίνονται οι ετήσιες συνδρομές από την επομένη της τελευταίας ημέρας του μηνός που υπάρχει υποχρέωση της απόδοσής τους, ή καταβολή τους. Άρθρ.3.-1.Το δικαίωμα εγγραφής μέλους εισπράττεται πριν από την εγγραφή του. 2.Τα δικαιώματα της ΕΕΧ για έκδοση πιστοποιητικών ή βεβαιώσεων καταβάλλονται στην ΕΕΧ κατά την υποβολή της αίτησης προς έκδοση του ζητούμενου πιστοποιητικού ή βεβαίωσης. 3.Οι κρατήσεις του εδαφ. δ΄ της παρ. 1 του άρθρ. 19 του Νόμ. 1804/1988 παρακρατούνται από τις αμοιβές των μελών από τους καταβάλλοντες τις αμοιβές και αποδίδονται στην ΕΕΧ με τον ίδιο τρόπο που κατά την παρ. 2 του άρθρ. 2 του παρόντος αποδίδονται στην ΕΕΧ οι ετήσιες συνδρομές. 4.Οι κληρονομίες, τα κληροδοτήματα και οι δωρεές περιέρχονται στην ΕΕΧ με τον τρόπο που ορίζει ο διαθέτης ή ο δωρητής. 5.Τα εισοδήματα από την περιουσία της ΕΕΧ εισπράττονται με φροντίδα ενός από τους υπαλλήλους της, στον οποίο θα αναθέτει τέτοια καθήκοντα η Διοικούσα Επιτροπή της ΕΕΧ. 6.Τα εκλογικά παράβολα καταβάλλονται προ ή κατά την υποβολή των δηλώσεων υποψηφιότητας. (Αντί για τη σελ. 234,07) Σελ. 234,07(α) Τεύχος 1406 Σελ. 93 Χημικοί - Χημικές Βιομηχανίες 13.Ε.α.11 7.Τα πρόστιμα καταβάλλονται ή εμβάζονται στην ΕΕΧ από τους υπόχρεους μέσα σε 3 μήνες από την κοινοποίηση της πράξεως επιβολής τους. Άρθρ.4.-Οι καθυστερούμενοι πόροι της ΕΕΧ από οποιοδήποτε μέλος ή εργοδότη του εισπράττονται κατά τις εκάστοτε ισχύουσες διατάξεις του Κ.Ε.Δ.Ε. Οι αποφάσεις της Δ.Ε. περί προσδιορισμού οφειλών αποστέλλονται με συστημένη επιστολή ή επιδίδονται στον οφειλέτη, μαζί με πρόσκληση της ΕΕΧ για πληρωμή των οφειλομένων εντός 30 ημερών από την λήψη της απόφασης. Ο οφειλέτης δικαιούται να υποβάλλει ένσταση κατά της απόφασης αυτής εντός 20 ημερών από τη λήψη της. Η ένσταση εκδικάζεται από τη Δ.Ε. ης ΕΕΧ, ύστερα από γραπτή κλήτευση του ενισταμένου, επιδιδομένη κατά τον ανωτέρω τρόπο πέντε τουλάχιστον ημέρες πριν από τη δικάσιμο. Κατά την εκδίκαση της  ένστασής του  δικαιούται να παρασταθεί ο ενιστάμενος αυτοπροσώπως ή δια ή μετά πληρεξουσίου του δικηγόρου προς υποστήριξη της ενστάσεώς του. Τίτλο είσπραξης της απαίτησης της ΕΕΧ μέσω των αρμοδίων Δημοσίων Ταμείων κατά τις κείμενες του Κ.Ε.Δ.Ε. αποτελούν: α)Η απόφαση της Δ.Ε. περί προσδιορισμού οφειλής, κατά της οποίας δεν υποβλήθηκε εμπροθέσμως ένσταση. β)Η απόφαση της Δ.Ε. περί προσδιορισμού οφειλής, κατά της οποίας υποβλήθηκε ένσταση η οποία απορρίφθηκε. γ)Η απόφαση της Δ.Ε. της ΕΕΧ η οποία εκδίδεται κατόπιν ενστάσεως και περιορίζει το ποσό της αρχικής οφειλής. Άρθρ.5.-Η ισχύς του Δ/τος αρχίζει από τη δημοσίευσή του στην Εφημερίδα της Κυβερνήσεως.